Andrea Memmo , patrisio venesian, fioło de Pietro e de Lucia Pisani, apartenente a una de łe cosidite : łe dodexe fameje de pì vecia nobiltà in Venesia. El xe sta anbasador de ła Republica a Roma, a Costantinopołi, senador e Procuratore de San Marco . El ga tentà anca de esare ełeto Doxe dopo ła morte de Paolo Renier, avegnua inte el febraro del 1787. El partio dei riformadori, che ło apoxava, el xe sta batù e a xe sta ełeto el candidato del partio conservador Lodovico Manin che el xe sta l'ultimo Doxe de Venesia. Ła cariera połitega ła ghe ga creà de grosi problemi econòmeghi in quanto, a l'epoca, inponeva el sostenimento de spexe gravoxe in ocaxion de l'asunsion de cariche inportanti. Inte el 1791, Pietro Zaguri el scriveva inte na łetara: . Ulteriore agravio a ghe zera derivà da ła costitusion de łe doti par łe do fiołe Lucietta e Paolina, andae spoxe a du nobiłi venesiani. A tal fin el zera sta costreto a consumare quanto a ghe restava del pur cospicuo patrimonio. Par costituire ła dota de ła seconda, andà sposa a on Martinengo, el ga vendù ła so ultima proprietà: ło storego pałaso de S. Marcuola. Insieme ai fradei Bernardo e Lorenzo el xe on pasionà seguace de łe idee nove, sia in arte che in połitega. El ga sostegnù diretamente ła riforma teatrałe del Goldoni el cuałe el ga dedicà a Bernardo e Andrea ła comedia orixinariamente rapresentà col titoło non inte ła stexura definitiva scrita come el ga precixà el Goldoni steso. El xe sta in raporti de łonga amicisia co Giacomo Casanova che i xe durà ben oltre ła carcerasion de l'aventuriero e ła sucesiva fuga. El xe 'ndà a moroxa da Giustiniana Wynne e da sta rełasion a xe restà łe łetare. El ga avù come precetore el frate francescan Carlo Lodoli che el ghe ga trasmeso l'intarese par l'architetura. I pensieri del maestro i xe sta rancurà inte on livro che Memmo el ga publicò a Roma, tanti ani dopo ła morte del Lodoli, avegnù inte el 1761. Ł'intarese no el xe sta soło culturałe in quanto Memmo el ga direto inte el 1775 l'intervento che el ga portà al rixanamento de na zona aquitrinoxa de Padova, creando on contesto architetonico de notevołe respiro: el Prà de ła Vałe. Dopo ła morte avegnua inte el 1793, in seguito a na longa e dołoroxisima małatia, el xe sta sepełio inte ła cexa de Santa Maria dei Servi. Elementi di architettura Lodoliana, o sia l'arte di fabbricare co solidità scientifica e co eleganza non capricciosa. Roma 1786. Ł'opara ła ga avù na seconda edision cresùa e in do vołumi, a cura de ła fioła Lucia Memmo, Zara 1833-34 Apologhi, immaginati, e sol. estemporaneamente in voce esposti agli amici suoi dal fu Frà Carlo de' Conti Lodoli , Basàn 1787 La luna di agosto. Apologo postumo del P.Lodoli Dagli Elisj, l'anno dell'era di Proserpina 9999 M.V. , scrito co Melchiorre Cesarotti G. Torcellan, Una figura della Venezia settecentesca: Andrea Memmo. Ricerche sulla crisi dell'aristocrazia veneziana, Istituto par la collaborazione culturale, Venezia-Roma 1963 Oliver Domzalski, Politische Karrieren und Machtverteilung im Venezianischen Adel , Sigmaringen 1996, p. 61s Su Memmo architetto si veda il notevole di Susanna Pasquali Epistolario co G. Casanova: Giacomo Casanova, Epistolario . Longanesi, 1969. Giacomo Casanova, Storia della mia vita, Mondadori 1965, . Pompeo Molmenti, Carteggi casanoviani, Vol.I, Palermo 1918. Pompeo Molmenti, Epistolari veneziani del sec. XVIII, Palermo 1914. Epistolario co G. Perini Archivio di Stato di Firenze. Epistolario co G.